5.  ทรัพย์สินที่ใช้ในการประกอบธุรกิจ

    1.  ทรัพย์สินถาวรหลักที่ใช้ในการประกอบธุรกิจของธนาคาร

ณ วันที่ 31 ธันวาคม 2550
ธนาคารเป็นเจ้าของกรรมสิทธิ์เหนือที่ดินและอาคารอันเป็นที่ตั้งสำนักงานใหญ่ ตั้งอยู่เลขที่ 3000
ถนนพหลโยธิน แขวงจอมพล เขตจตุจักร กรุงเทพมหานคร มีเนื้อที่ 8 ไร่ 2 งาน 21 ตารางวา
และเป็นเจ้าของกรรมสิทธิ์เหนือที่ดินและอาคารในสาขาบางแห่งของธนาคาร

ทั้งนี้ สินทรัพย์ถาวรหลักของธนาคารและบริษัทย่อยที่ใช้ในการประกอบธุรกิจ
โดยธนาคารและบริษัทย่อยเป็นเจ้าของ และไม่ติดภาระจำนอง/จำนำ
มีมูลค่าสุทธิหลังหักค่าเสื่อมราคาสะสม และหักค่าเผื่อการด้อยค่า สำหรับรอบปีบัญชีสิ้นสุด ณ วันที่ 31
ธันวาคม 2548-2550 มีรายละเอียดต่อไปนี้

(หน่วย: ล้านบาท)

+-----------------------+--------------+--------------+--------------+
| รายการ                | รอบปีบัญชีสิ้นสุด  |              |              |
|                       | ณ วันที่ 31     |              |              |
|                       | ธันวาคม       |              |              |
+=======================+==============+==============+==============+
|                       | 2550         | 2549         | 2548         |
+-----------------------+--------------+--------------+--------------+
| 1. ที่ดิน                | 6,973        | 7,002        | 7,083        |
+-----------------------+--------------+--------------+--------------+
| 2. อาคาร              | 6,806        | 6,606        | 6,402        |
+-----------------------+--------------+--------------+--------------+
| 3. อุปกรณ์              | 8,747        | 8,411        | 7,109        |
+-----------------------+--------------+--------------+--------------+
| 4. อื่นๆ                | 2            | 31           | 17           |
+-----------------------+--------------+--------------+--------------+
|   รวม                 | 22,528       | 22,050       | 20,611       |
+-----------------------+--------------+--------------+--------------+
|   หัก ค่าเผื่อราคาสะสม    | 8,787        | 8,660        | 8,084        |
+-----------------------+--------------+--------------+--------------+
|   ค่าเผื่อการด้อยค่า       | 674          | 695          | 721          |
+-----------------------+--------------+--------------+--------------+
| ที่ดิน อาคาร และอุปกรณ์สุทธิ | 13,067       | 12,695       | 11,806       |
+-----------------------+--------------+--------------+--------------+

2.  สิทธิการเช่า

1. สัญญาเช่าระยะยาว ธนาคารเช่าพื้นที่ อาคาร ตึกแถว จากหน่วยงานราชการ รัฐวิสาหกิจ
และเอกชน เพื่อใช้เป็นที่ทำการของสำนักงานภาค สาขา สาขาย่อย
สำนักงานแลกเปลี่ยนเงินตราต่างประเทศ ที่จอดรถ และติดตั้งตู้เอทีเอ็ม รวม 1,446 แห่ง
โดยมีอายุตามสัญญาเช่า 1-30 ปี มีภาระค่าเช่าที่ต้องจ่ายตามสัญญาเช่าปีละประมาณ 224.26
ล้านบาท

2. สิทธิตามสัญญาเช่า สิทธิตามสัญญาเช่าเป็นกรรมสิทธิ์ของธนาคารตามอายุสัญญาเช่า รวม 5 แห่ง
เป็นจำนวนเงิน 88.30 ล้านบาท ระยะเวลาการเช่า 10-30 ปี โดยใช้เป็นที่ทำการของสาขา

รายละเอียดสัญญาเช่าระยะยาว ที่ดิน และอาคารสำนักงาน

ณ วันที่ 31 ธันวาคม 2550 ธนาคารได้ทำการเช่าที่ดินและอาคาร จากหน่วยงานราชการ
รัฐวิสาหกิจ และเอกชนรวมทั้งสิ้น 1,446 แห่ง
โดยแบ่งเป็นสถานที่เช่าในเขตกรุงเทพมหานครและปริมณฑล 718 แห่ง ต่างจังหวัด 728 แห่ง
โดยมีรายละเอียดดังนี้

  ------------------------------- -------------------- ------------ ------------
  คู่สัญญา                           สถานที่ตั้ง                           อายุสัญญา

                                  กรุงเทพและเขตปริมณฑล   ต่างจังหวัด     
                                  (แห่ง)                (แห่ง)        

  1. ที่ดิน (ATM)                                                       

  1.1 บุคคลภายนอก                  596                  533          1-3 ปี

  1.2 บุคคลที่มีผลประโยชน์ร่วม                                            

  - สำนักงานทรัพย์สินส่วนพระมหากษัตริย์   -                    -            -

  - กรมธนารักษ์                     18                   53           1-5 ปี

  - หน่วยงานราชการ/รัฐวิสาหกิจ        8                    10           1-3 ปี

  รวม (1)                         622                  596          

  2. อาคาร (สาขา)                                                   

  2.1 บุคคลภายนอก                  62                   102          1-30 ปี

  2.2 บุคคลที่มีผลประโยชน์ร่วม                                            

  - สำนักงานทรัพย์สินส่วนพระมหากษัตริย์   3                    2            1-3 ปี

  - กรมธนารักษ์                     23                   25           1-30 ปี

  - หน่วยงานราชการ/รัฐวิสาหกิจ        8                    3            1-30 ปี

  รวม (2)                         96                   132          

  รวมทั้งสิ้น (1)+(2)                 718                  728          1,446
  ------------------------------- -------------------- ------------ ------------

5.3 สินทรัพย์ไม่มีตัวตน

ณ วันที่ 31 ธันวาคม 2550 ธนาคารได้มีการจดทะเบียนเครื่องหมายบริการ
และเครื่องหมายการค้า กับกรมทรัพย์สินทางปัญญา กระทรวงพาณิชย์
โดยการจดทะเบียนเครื่องหมายบริการ และเครื่องหมายการค้าดังกล่าวนี้ มีอายุ 10 ปี
นับแต่วันที่จดทะเบียน และอาจต่ออายุได้ทุกๆ 10 ปี โดยรายละเอียดของเครื่องหมายบริการ
และเครื่องหมายการค้าที่สำคัญ มีดังนี้

  ---------------- ----------------- ------------------ -------------- -------------
  รูปแบบเครื่องหมาย   ประเภทเครื่องหมาย   รายการสินค้า/บริการ   วันที่จดทะเบียน    วันสิ้นอายุ

  []               เครื่องหมายบริการ    ธนาคารพาณิชย์        4 พฤศจิกายน     3 พฤศจิกายน
                                                        2548           2558

  []               เครื่องหมายการค้า    บัตรที่มีแถบแม่เหล็ก     4 พฤศจิกายน     3 พฤศจิกายน
                                                        2548           2558

  []               เครื่องหมายบริการ    ธนาคารพาณิชย์        19 ตุลาคม 2548  18 ตุลาคม 2558

  []               เครื่องหมายการค้า    บัตรที่มีแถบแม่เหล็ก     15 มกราคม 2550 14 มกราคม
                                                                       2560
  ---------------- ----------------- ------------------ -------------- -------------

5.4 นโยบายที่เกี่ยวเนื่องกับการให้สินเชื่อ

5.4.1 นโยบายการจัดชั้นสินทรัพย์ และการกันเงินสำรองเผื่อหนี้สงสัยจะสูญ

ธนาคารได้ปฏิบัติตามประกาศธนาคารแห่งประเทศไทย เรื่อง สินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์ ฉบับลงวันที่ 7 ธันวาคม
2549 ซึ่งได้ให้คำจำกัดความของสินทรัพย์จัดชั้น และอัตราการกันสำรองโดยสรุปดังนี้

+----------------------+---------------------------------+------------+
| ประเภทของสินทรัพย์จัดชั้น  | คำจำกัดความโดยย่อ                 | อัตราก      |
|                      |                                 | ารกันสำรอง* |
|                      |                                 |            |
|                      |                                 | (หน่วย :    |
|                      |                                 | ร้อยละ)     |
+----------------------+---------------------------------+------------+
| - สินทรัพย์จัดชั้นสงสัยจะสูญ | -                               | 100        |
|                      |  สินทรัพย์ที่คาดว่าจะเรียกคืนไม่ได้ครบถ้วน |            |
|                      |                                 |            |
|                      | -   ลูกหนี้ที่ค                      |            |
|                      | ้างชำระต้นเงินหรือดอกเบี้ยเป็นระยะเวลา |            |
|                      |                                 |            |
|                      |   รวมกันเกินกว่า 12 เดือน           |            |
|                      |   นับแต่วันที่ถึงกำหนดชำระ            |            |
+----------------------+---------------------------------+------------+
| - สินทรัพย์จัดชั้นสงสัย     | -                               | 100        |
|                      |  สินทรัพย์ที่คาดว่าจะเรียกคืนไม่ได้ครบถ้วน |            |
|                      |                                 |            |
|                      | -   ลูกหนี้ที่ค้างชำระต้นเงิน           |            |
|                      | หรือดอกเบี้ยเป็นระยะเวลารวมกันเกินกว่า |            |
|                      |     6 เดือน นับแต่วันที่ถึงกำหนดชำระ   |            |
+----------------------+---------------------------------+------------+
| -                    | -                               | 100        |
| สิน                   |   สินทรัพย์ที่มีปัญหาในการเรียกให้ชำระคืน |            |
| ทรัพย์จัดชั้นต่ำกว่ามาตรฐาน |                                 |            |
|                      | -   ลูกหนี้ที่ค้างชำระต้นเงิน           |            |
|                      | หรือดอกเบี้ยเป็นระยะเวลารวมกันเกินกว่า |            |
|                      |     3 เดือน นับแต่วันถึงกำหนดชำระ    |            |
+----------------------+---------------------------------+------------+
| -                    | -   ลูกหนี้ที่ค                      | 2          |
| สินทรัพย์จัดชั้น           | ้างชำระต้นเงินหรือดอกเบี้ยเป็นระยะเวลา |            |
| กล่าวถึงเป็นพิเศษหรือสินทร |                                 |            |
| ัพย์จัดชั้นควรระวังเป็นพิเศษ | รวมกันเกินกว่า 1 เดือน              |            |
|                      | นับแต่วันถึงกำหนดชำระ               |            |
+----------------------+---------------------------------+------------+
| - สินทรัพย์จัดชั้นปกติ      | -   สินทร                        | 1          |
|                      | ัพย์ที่ไม่เข้าข่ายสินทรัพย์จัดชั้นที่กล่าวข้างต้น |            |
|                      |                                 |            |
|                      | -   ลูกหนี้ที่ไม่ผิดนัดชำระหนี้           |            |
|                      |                                 |            |
|                      | -   ลูกหนี้เงินเบิกเกินบัญชีที่ยัง         |            |
|                      | ใช้ไม่เต็มวงเงินและสัญญายังไม่ครบกำหนด |            |
+----------------------+---------------------------------+------------+

* หลังหักมูลค่าหลักประกัน

การตั้งค่าเผื่อหนี้สงสัยจะสูญถือปฏิบัติตามเกณฑ์ธนาคารแห่งประเทศไทย
และในหลายกรณีได้ตั้งเกินกว่าเกณฑ์ขั้นต่ำที่กำหนดโดยธนาคารแห่งประเทศไทย
โดยธนาคารพิจารณาจากลักษณะของสินเชื่อแต่ละประเภท
และแผนของธนาคารในการบริหารจัดการกับสินเชื่อด้อยคุณภาพ
ธนาคารมีการทบทวนความสามารถในการชำระหนี้ของเงินให้สินเชื่ออย่างสม่ำเสมอ
และตั้งค่าเผื่อหนี้สงสัยจะสูญในระดับที่จำเป็นต้องตั้ง สำหรับค่าเผื่อของสินเชื่อด้อยคุณภาพ 
ธนาคารจะพิจารณาความสามารถในการชำระคืนเงินกู้ของลูกค้าแต่ละราย
โดยพิจารณาจากประวัติการชำระคืนเงินกู้ที่ผ่านมา
และการประมาณมูลค่าหลักประกันถ้าคาดว่าแหล่งที่มาของการชำระคืนเงินกู้มาจากการขายหลักประกันเพื่อชำระหนี้

ณ วันที่ 31 ธันวาคม 2550 ค่าเผื่อหนี้สงสัยจะสูญของสินเชื่อปกติ
ได้รวมค่าเผื่อสำหรับความเสียหายซึ่งได้เกิดขึ้นแล้วแต่ยังไม่ได้ระบุ
ซึ่งค่าเผื่อดังกล่าวถูกประเมินเป็นกลุ่มเงินให้สินเชื่อโดยรวมโดยพิจารณาจากข้อมูลที่มี
และประสบการณ์ในอดีต ในกรณีที่เป็นสินเชื่อรายย่อย
ธนาคารใช้วิธีวิเคราะห์ทางสถิติของการเลื่อนชั้นของเงินให้สินเชื่อ (Migration Analysis)
เป็นกลุ่มลูกหนี้เพื่อประมาณการลดค่าของกลุ่มลูกหนี้

ในกรณีที่ธนาคารมีแผนเฉพาะเจาะจงในการบริหารจัดการกับสินเชื่อด้อยคุณภาพ
เช่นการขายสินเชื่อด้อยคุณภาพ
ธนาคารได้ประมาณมูลค่าที่คาดว่าจะได้รับโดยพิจารณาจากการขายสินเชื่อด้อยคุณภาพในอดีตและอัตราผลตอบแทนที่คาดหวังของนักลงทุน

สินทรัพย์จัดชั้นประกอบด้วย เงินลงทุนในหลักทรัพย์ เงินให้สินเชื่อและดอกเบี้ยค้างรับ
(รวมเงินให้สินเชื่อแก่ธนาคารและตลาดเงิน) ทรัพย์สินรอการขาย ที่ดินและอาคาร และสินทรัพย์อื่น
สิ้นสุด ณ วันที่ 31 ธันวาคม 2550 ตามที่ปรากฏในงบการเงินรวมของธนาคาร
จำแนกตามหลักเกณฑ์ที่ธนาคารแห่งประเทศไทยกำหนดได้ดังนี้

หน่วย : ล้านบาท

  ---------------------------------------------------------------------------------------------------------------------
                      เงินลงทุนในหลักทรัพย์   เงินให้สินเชื่อและดอกเบี้ยค้างรับ   ทรัพย์สินรอการขาย   ที่ดินและอาคาร   สินทรัพย์อื่น   รวม
  ------------------- ------------------ -------------------------- ---------------- ------------- ---------- ---------
  จัดชั้นปกติ             -                  369,642                    -                -             -          369,642

  จัดชั้นกล่าวถึงเป็นพิเศษ   -                  32,326                     -                -             -          32,326

  จัดชั้นต่ำกว่ามาตรฐาน    -                  13,636                     -                -             -          13,636

  จัดชั้นสงสัย            -                  16,766                     -                -             -          16,766

  จัดชั้นสงสัยจะสูญ        3,536              47,645                     4,469            675           531        56,856

                      3,536              480,015                    4,469            675           531        489,226

  เงินให้สินเชื่อของ                                                                                               

  บล. ทีเอ็มบี แมคควอรี   -                  192                        -                -             -          192

  รวม                 3,536              480,207                    4,469            675           531        489,418
  ---------------------------------------------------------------------------------------------------------------------

5.4.2 นโยบายการกันสำรองสำหรับรายการนอกงบดุล

ธนาคารมีการประมาณการหนี้สินจากรายการภาระนอกงบดุลทุกไตรมาส เพื่อการกันสำรอง
ตามประกาศธนาคารแห่งประเทศไทย เรื่องแนวปฏิบัติในการกันเงินสำรองสำหรับรายการนอกงบดุล
ฉบับลงวันที่ 23 ธันวาคม 2548 ในการกันเงินสำรองภาระผูกพันนอกงบดุล ดังต่อไปนี้

1. รายการกันสำรองภาระนอกงบดุลที่มีความเสี่ยงด้านเครดิตในระดับสูง
ซึ่งธนาคารแห่งประเทศไทยกำหนดค่าแปลงสภาพ (Credit Conversion Factor)
ในการคำนวณเงินกองทุนที่ต้องดำรงเท่ากับ 1.0

  1.1. กรณีเป็นรายการนอกงบดุลของลูกหนี้ที่ถูกจัดชั้นเป็นสินทรัพย์จัดชั้นต่ำกว่ามาตรฐาน สงสัย
  สงสัยจะสูญ และสูญ
  ตามหลักเกณฑ์การจัดชั้นสินทรัพย์ที่กำหนดไว้ในประกาศธนาคารแห่งประเทศไทย
  โดยกันเงินสำรองในอัตราเดียวกันกับอัตราการกันเงินสำรองของลูกหนี้รายเดียวกันที่ปรากฏในงบดุล

  1.2 กรณีเป็นรายการนอกงบดุลที่ไม่เป็นลูกหนี้ที่ถูกจัดชั้นเป็นสินทรัพย์จัดชั้นต่ำกว่ามาตรฐาน สงสัย
  สงสัยจะสูญ และสูญ
  ธนาคารพิจารณากันเงินสำรองภาระผูกพันดังกล่าวจากยอดประมาณการความเสียหายที่อาจเกิดขึ้น

2. ประมาณการหนี้สินอื่นๆ นอกเหนือจากข้อ 1.
ที่ธนาคารมีภาระผูกพันที่มีความเป็นไปได้ค่อนข้างแน่นอนที่ธนาคารจะต้องสูญเสียทรัพยากรเพื่อจ่ายภาระผูกพันดังกล่าว
ธนาคารตั้งประมาณการหนี้สินเฉพาะคดีความที่ธนาคารคาดว่าจะเสียหาย

3.  นโยบายการปรับโครงสร้างหนี้

ในปี 2550 ธนาคารจัดให้มีสายงานพัฒนาสินทรัพย์เข้าดูแลการแก้ไขหนี้ที่มีปัญหาของธนาคาร
โดยรับโอนสินเชื่อด้อยคุณภาพจากสายงานธุรกิจอื่นๆ เพื่อดำเนินการปรับโครงสร้างหนี้
โดยสายงานธุรกิจจะเป็นผู้ดูแลไม่ให้เกิดหนี้ด้อยคุณภาพใหม่

สำหรับปี 2551 ธนาคารจะปรับเปลี่ยนองค์กร
และขบวนการอนุมัติสินเชื่อและการแก้ไขหนี้ที่มีปัญหาให้มีบทบาทในเชิงรุกมากขึ้น
และให้การบริหารสินเชื่อมีผู้รับผิดชอบที่ชัดเจน (End to End Accountability)
โดยรวมสายงานพัฒนาสินทรัพย์ (แก้ไขหนี้) เข้ากับสายงานบริหารสินเชื่อ
และจัดสายงานแยกระหว่างสินเชื่อรายย่อย (Retail Credit Group) และสินเชื่อธุรกิจ
(Commercial Credit Group) เพื่อรองรับและสนับสนุนแผนธุรกิจตามกลุ่มลูกค้า (Corporate,
SME, Consumer) นอกจากนี้ สายงานสินเชื่อธุรกิจ (Commercial Credit Group)
จะมีการกำหนดกลุ่มงานที่มีความเชี่ยวชาญเฉพาะธุรกิจหรืออุตสาหกรรม
เพื่อทำหน้าที่พิจารณาอนุมัติสินเชื่อให้เป็นไปตามแนวปฏิบัติและหลักเกณฑ์เกี่ยวกับการบริหารสินเชื่อของธนาคาร

ทั้งนี้ ในสายงานสินเชื่อรายย่อยได้จัดตั้งฝ่ายสินเชื่อรายย่อย ฝ่ายติดตามหนี้ธุรกิจรายย่อย
และฝ่ายพัฒนาสินทรัพย์ธุรกิจรายย่อย ซึ่งทำหน้าที่แก้ไขหนี้ที่มีปัญหาโดยใช้ระบบติดตามหนี้บน
Program สำเร็จรูป (Debt Manager System) เข้าควบคุมการปฏิบัติงาน

สำหรับสายงานสินเชื่อธุรกิจได้เพิ่มบทบาทให้แก่ฝ่ายสินเชื่อธุรกิจรับผิดชอบทั้งการอนุมัติสินเชื่อ
และการแก้ไขหนี้ที่มีปัญหา
แต่ละฝ่ายสินเชื่อธุรกิจจะมีส่วนงานดูแลการอนุมัติสินเชื่อและส่วนงานพัฒนาสินทรัพย์ซึ่งใช้บุคลากรจากสายงานพัฒนาสินทรัพย์เดิม
ทั้งสองส่วนงานจะมีบุคลากรที่มีบทบาท หน้าที่ และความรับผิดชอบแยกออกจากกัน

4.  นโยบาย /เงื่อนไขการรับรู้รายได้ตามเกณฑ์ของธนาคาร
    และตามเกณฑ์ของธนาคารแห่งประเทศไทย

ธนาคารใช้เกณฑ์คงค้างในการรับรู้รายได้ดอกเบี้ยและส่วนลดจากเงินให้สินเชื่อ
โดยธนาคารระงับการรับรู้รายได้ดอกเบี้ยสำหรับเงินให้กู้ยืมที่ค้างชำระเกินกำหนด 3 เดือน
นับจากวันที่ครบกำหนดชำระไม่ว่าจะมีหลักประกันคุ้มหรือไม่
โดยบันทึกยกเลิกรายได้ดอกเบี้ยค้างรับของเงินให้สินเชื่อที่ได้บันทึกเป็นรายได้ออกจากบัญชีตามข้อกำหนดของธนาคารแห่งประเทศไทย

การบันทึกรายได้ดอกเบี้ยหลังจากนั้นจะใช้เกณฑ์เงินสดตามข้อกำหนดของธนาคารแห่งประเทศไทย

5.5 เงินลงทุนในหลักทรัพย์

1.  นโยบายการลงทุน

ปรัชญาในการบริหารเงินลงทุนของธนาคาร คือการลงทุนและการจัดการหลักทรัพย์
โดยยึดหลักความโปร่งใส การมีจรรยาบรรณ การคำนึงถึงผลประโยชน์และความมั่นคงของธนาคาร
สอดคล้องกับเป้าหมายหลักของธนาคารและถูกต้องตามกฎหมาย ระเบียบข้อบังคับของหน่วยงานต่างๆ
ที่กำกับดูแลการปฏิบัติงานของธนาคาร โดยมีการกำหนดแนวทางการทำงาน
และการวางกลยุทธ์การลงทุน และการจัดการหลักทรัพย์ให้เป็นไปแบบระมัดระวัง
เน้นการควบคุมและบริหารความเสี่ยง โดยมีการคัดเลือกหลักทรัพย์
การกำหนดสัดส่วนการลงทุนในหลักทรัพย์แต่ละประเภท และแต่ละผู้ออกหลักทรัพย์
การกำหนดวัตถุประสงค์การลงทุนในหลักทรัพย์แต่ละประเภทอย่างชัดเจน ทั้งนี้
การบริหารการลงทุนของธนาคารจะอยู่ภายใต้การกำกับดูแลของคณะกรรมการลงทุน (Investment
Committee) ซึ่งจะมีการจัดประชุมเพื่อหารือกันเป็นประจำ อย่างน้อยเดือนละ 1 ครั้ง

ธนาคารได้จัดประเภทเงินลงทุนในหลักทรัพย์สำหรับตราสารหนี้และตราสารทุน
โดยแบ่งเป็นเงินลงทุนชั่วคราว ประเภทเพื่อค้า เผื่อขาย เงินลงทุนระยะยาวประเภทเผื่อขาย
และถือจนครบกำหนด รวมทั้งเงินลงทุนทั่วไปตามมาตรฐานการบัญชี นอกจากนี้
ธนาคารยังได้กำหนดวัตถุประสงค์ของการลงทุน
และแบ่งสายงานรับผิดชอบในการลงทุนให้สอดคล้องกับวัตถุประสงค์ไว้อย่างชัดเจน
โดยตราสารหนี้ประเภทเงินลงทุนเพื่อค้า (Trading Book)
อยู่ภายใต้การดูแลของสายงานบริหารธุรกิจตลาดเงิน ขณะที่ประเภทเงินลงทุนเพื่อธนาคาร
(Banking Book) อยู่ภายใต้การดูแลของสายงานบริหารเงิน
ส่วนการลงทุนในตราสารทุนอยู่ภายใต้การดูแลของสายงานธุรกิจขนาดใหญ่และวาณิชธนกิจ
ทั้งนี้เพื่อป้องกันความขัดแย้งทางผลประโยชน์ (conflicts of interest)
และการใช้ข้อมูลภายใน

เกณฑ์การพิจารณาการลงทุนในหลักทรัพย์ของธนาคาร คำนึงถึงปัจจัยทางด้านความเสี่ยงเป็นหลัก
ทั้งความเสี่ยงด้านเครดิต สภาพคล่อง และสกุลเงิน จากนั้นจึงจะประเมินอายุหลักทรัพย์
ผลตอบแทนจากหลักทรัพย์ และระยะเวลาการลงทุน
เพื่อให้สอดคล้องและเหมาะสมกับวัตถุประสงค์ในการลงทุนและการดำเนินธุรกิจหลักของธนาคาร
ตลอดจนสอดคล้องกับทิศทางและสภาวะตลาดเงินตลาดทุน

2.  การบริหารความเสี่ยงจากการลงทุน

ธนาคารยึดแนวทางการบริหารความเสี่ยงอย่างมีประสิทธิภาพและประสิทธิผล
โดยมีระบบการควบคุมที่รัดกุม
โดยนอกเหนือจากการจัดองค์กรให้มีการแยกการทำงานด้านการลงทุนออกเป็นส่วน คือ
งานด้านการลงทุน การวิเคราะห์ และงานทางด้านปฏิบัติการ
เพื่อให้มีการตรวจสอบซึ่งกันและกันแล้ว ธนาคารยังได้นำการกำหนดขอบเขตการทำธุรกรรม
(Limit) ต่างๆ
และวางระบบการรายงานผลกระทบจากการลงทุนเพื่อเป็นเครื่องมือในการควบคุมดูแลความเสี่ยง
ตลอดจนนำกลยุทธ์และเครื่องมือทางการเงินมาใช้ในการบริหารความเสี่ยงเพื่อลดผลกระทบหรือจำกัดความเสี่ยงในการลงทุน
พร้อมทั้งมอบหมายให้หน่วยงานที่เกี่ยวข้องมีหน้าที่ติดตามดูแลการทำธุรกรรมให้เป็นไปตามขอบเขตที่กำหนดไว้
รวมถึงการจัดทำรายงานความเสี่ยงต่อผู้บริหารตามลำดับขั้นเพื่อแจ้งให้ทราบในกรณีที่การทำธุรกรรมใกล้ถึงขอบเขตที่กำหนด
ทั้งนี้ เพื่อให้ดำเนินการป้องกันหรือแก้ไขก่อนที่จะเกิดความเสียหายต่อธนาคาร

3.  การตั้งสำรองค่าเผื่อการด้อยค่า

ธนาคารกำหนดนโยบายการด้อยค่าของเงินลงทุน โดยแบ่งออกเป็น
นโยบายการด้อยค่าของเงินลงทุนในตราสารทุน และนโยบายการด้อยค่าของเงินลงทุนในตราสารหนี้
เพื่อใช้เป็นแนวทางในการกำหนดมาตรฐานของธนาคารสำหรับการประเมินการด้อยค่าและการตั้งสำรองค่าเผื่อการลดค่าของเงินลงทุน
โดยกำหนดหลักเกณฑ์ให้เป็นไปตามนโยบายการบัญชี (Accounting Policy) ของธนาคาร
และสอดคล้องกับมาตรฐานการบัญชี กฎเกณฑ์ของทางการ
และนโยบายภายในของธนาคารที่เกี่ยวข้อง

ธนาคารจะดำเนินการประเมินการด้อยค่าของเงินลงทุนอย่างน้อยปีละ 1 ครั้ง ณ สิ้นงวดบัญชี
หรือเมื่อเงินลงทุนดังกล่าวมีข้อบ่งชี้การด้อยค่า
โดยการประเมินจะพิจารณาจากข้อบ่งชี้การด้อยค่าตามมาตรฐานการบัญชี ฉบับที่ 36
และการประมาณมูลค่าที่คาดว่าจะได้รับคืนในอนาคตตามมาตรฐานการบัญชี ฉบับที่ 40 ทั้งนี้
เมื่อมีข้อบ่งชี้ว่าเงินลงทุนนั้นเกิดการด้อยค่า
หรือเข้าหลักเกณฑ์การด้อยค่าของสินทรัพย์ทางการเงินตามที่กำหนดไว้ในนโยบายการบัญชี
(Accounting Policy) เช่น ราคาตลาดของสินทรัพย์ลดลงอย่างเป็นสาระสำคัญ
มีการเปลี่ยนแปลงที่ส่งผลกระทบทางลบต่อกิจการที่ลงทุนอย่างเป็นสาระสำคัญ
มีความเป็นไปได้ค่อนข้างแน่นอนที่ธนาคารจะไม่สามารถเรียกเก็บเงินต้น
หรือดอกเบี้ยทั้งหมดหรือบางส่วน
อันเป็นผลทำให้ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน
ธนาคารจะรับรู้รายการขาดทุนจากการด้อยค่าของเงินลงทุนในงบกำไรขาดทุน

5.6 นโยบายการลงทุนในบริษัทย่อยและบริษัทร่วม

ธนาคารมีนโยบายในการเข้าร่วมลงทุนในบริษัทย่อยและบริษัทร่วม
ที่ดำเนินธุรกิจด้านการเงินและธุรกิจที่สนับสนุนธุรกิจของธนาคาร
การบริการทางการเงินของธนาคาร เป็นไปอย่างครบวงจร
และสามารถเอื้อประโยชน์สนับสนุนการดำเนินธุรกิจซึ่งกันและกันได้อย่างเหมาะสม
โดยธุรกิจที่ธนาคารลงทุนจะต้องเป็นธุรกิจที่มีแนวโน้มที่ดี มีความเสี่ยงในระดับที่ยอมรับได้ ทั้งนี้
ในการร่วมลงทุน ธนาคารมุ่งหวังที่จะเข้าไปมีส่วนร่วมในการกำหนดนโยบาย
และแนวทางในการดำเนินงานของบริษัทที่ธนาคารจะเข้าลงทุน
เพื่อให้สอดคล้องกับแผนธุรกิจของธนาคารโดยขนาดของเงินลงทุนจะมีจำนวนไม่เกินวงเงินหรือสัดส่วนตามกฎระเบียบข้อบังคับที่ธนาคารแห่งประเทศไทยอนุญาต

ณ วันที่ 31 ธันวาคม 2550
ธนาคารมีสัดส่วนเงินลงทุนในบริษัทย่อยและบริษัทร่วมทั้งหมดต่อสินทรัพย์รวม
ตามที่ปรากฏในงบการเงินเฉพาะของธนาคาร โดยมีรายละเอียดดังนี้

+-----------------------------+--------------------+-------------------+
| รายการ                      | มูลค่าเงินลงทุนทั้งสิ้น    | สัดส่วนเงินลงทุน      |
|                             |                    | ต่อสินทรัพย์รวม       |
| (งบเฉพาะธนาคาร)             | (ล้านบาท)           | (ร้อยละ)           |
+-----------------------------+--------------------+-------------------+
| เงินลงทุนในบริษัทร่วม            | 2,203.37           | 0.36              |
+-----------------------------+--------------------+-------------------+
| เงินลงทุนในบริษัทย่อย            | 754.01             | 0.12              |
+-----------------------------+--------------------+-------------------+
| รว                          | 2,957.38           | 0.48              |
| มเงินลงทุนในบริษัทร่วมและบริษัทย่อย |                    |                   |
+-----------------------------+--------------------+-------------------+
| สินทรัพย์รวม                   | 619,151.08         | 100.00            |
+-----------------------------+--------------------+-------------------+

5.7 นโยบายการบริหารงานในบริษัทย่อยและบริษัทร่วมของธนาคาร

  ขอบเขต อำนาจในการควบคุม /การมีส่วนร่วมในการกำหนดนโยบายที่สำคัญต่อการดำเนินธุรกิจ

ธนาคารมีการกำหนดโดยยึดหลักการปฏิบัติตามแนวทางหลักเกณฑ์การกำกับแบบรวมกลุ่ม
ที่ธนาคารแห่งประเทศไทยจัดทำขึ้นเพื่อกำหนดให้ธนาคารพาณิชย์ภายใต้การกำกับดูแลดำเนินการ
โดยขอบเขตการกำกับดูแลของธนาคารจะแบ่งการกำกับดูแลออกเป็นด้านต่างๆ 6 ด้าน
เพื่อให้ครอบคลุมการดำเนินการของบริษัทในกลุ่มธุรกิจการเงินของธนาคารโดยรายละเอียดขอบเขตนโยบายการกำกับดูแลในด้านต่างๆ
สามารถสรุปได้ดังนี้

1. นโยบายด้านการบริหารจัดการและควบคุม

เป็นการกำหนดนโยบายในด้านบริหารจัดการและควบคุมการดำเนินงานของบริษัทในกลุ่มธุรกิจการเงินของธนาคาร
เพื่อให้สอดคล้องกับนโยบายหลักของธนาคาร ซึ่งครอบคลุมถึงการจัดทำแผนกลยุทธ์
การจัดทำนโยบายการบริหารความต่อเนื่องทางธุรกิจตามแนวทางของธนาคาร
และการแต่งตั้งกรรมการผู้แทน
เพื่อเข้าไปมีส่วนร่วมในการบริหารจัดการบริษัทในกลุ่มธุรกิจการเงินของธนาคาร
รวมถึงการจัดองค์กรภายในของธนาคาร
เพื่อรับผิดชอบดูแลบริษัทในกลุ่มธุรกิจการเงินของธนาคารตามความเหมาะสม ทั้งนี้
เฉพาะในส่วนของหลักเกณฑ์การแต่งตั้งกรรมการผู้แทน
ธนาคารได้มีการกำหนดแนวทางในการแต่งตั้งไว้โดยครอบคลุมถึงเงินลงทุนในกลุ่มธุรกิจการเงินและเงินลงทุนทั่วไปทั้งหมดของธนาคาร

2. นโยบายด้านการรายงานทางการเงิน

เป็นการกำหนดนโยบายด้านการบัญชีและการจัดทำรายงานทางการเงิน
เพื่อให้ธนาคารสามารถรวบรวมข้อมูลที่เกี่ยวข้องในการจัดทำงบการเงินรวมสำหรับบริษัทในกลุ่มธุรกิจการเงินของธนาคารได้อย่างถูกต้องเป็นไปในแนวทางเดียวกัน
และเป็นไปตามหลักเกณฑ์ที่ธนาคารแห่งประเทศไทยกำหนด
รวมถึงการนำข้อมูลทางการเงินและบัญชีดังกล่าวมาเป็นข้อมูลเพื่อใช้ในการวิเคราะห์ผลการดำเนินงานและฐานะการเงินของบริษัทในกลุ่มธุรกิจการเงินได้อย่างถูกต้องและทันเวลา
เพื่อประโยชน์ในการควบคุม และติดตามผลการดำเนินงาน

3. นโยบายด้านการบริหารความเสี่ยง

เป็นการกำหนดนโยบายด้านการบริหารความเสี่ยงของบริษัทในกลุ่มธุรกิจการเงิน
โดยครอบคลุมความเสี่ยงในด้านต่างๆ ที่เกี่ยวข้องกับการดำเนินงานของบริษัท คือ
การบริหารจัดการความเสี่ยงด้านตลาด (Market Risk)
การบริหารจัดการความเสี่ยงด้านสภาพคล่อง (Liquidity Risk)
การบริหารจัดการความเสี่ยงด้านเครดิต (Credit Risk)
รวมถึงการบริหารจัดการความเสี่ยงด้านปฏิบัติการ (Operational Risk)
ซึ่งส่งผลต่อความมั่นคงของบริษัทในกลุ่มได้

4. นโยบายด้านการกำกับดูแลและบรรษัทภิบาล

เป็นการกำหนดนโยบายให้บริษัทในกลุ่มธุรกิจการเงินของธนาคารถือปฏิบัติ
เพื่อให้การดำเนินการของบริษัทเป็นไปตามนโยบายการกำกับดูแลของธนาคาร
และการปฏิบัติตามกฎเกณฑ์ทางการในเรื่องต่างๆ ได้แก่
นโยบายการทำธุรกิจกับผู้มีผลประโยชน์เกี่ยวข้องหรือเกี่ยวโยงกัน นโยบายการใช้ข้อมูลระหว่างกัน
และการดำเนินการ/ธุรกรรมที่บริษัทในกลุ่มธุรกิจของธนาคารต้องขอความเห็นชอบจากธนาคารก่อนการดำเนินการ

5. นโยบายด้านภาพลักษณ์องค์กร

เป็นการกำหนดนโยบายเพื่อให้บริษัทในกลุ่มธุรกิจการเงินของธนาคารถือเป็นแนวทางในการดำเนินการเพื่อให้เป็นไปในแนวทางเดียวกัน
และส่งเสริมภาพลักษณ์ของธนาคารซึ่งเป็นสถาบันการเงินทั้งในด้านของการใช้ชื่อและเครื่องหมายการค้า
และการเปิดเผยสารสนเทศของบริษัทในกลุ่มธุรกิจการเงินของธนาคาร

6. นโยบายด้านการตรวจสอบ

เป็นการกำหนดนโยบายเพื่อการตรวจสอบความถูกต้องและเหมาะสมในการดำเนินงานของบริษัทในกลุ่มธุรกิจการเงินของธนาคาร
เพื่อการประเมินประสิทธิภาพของบริษัทในการบริหารความเสี่ยง การควบคุมภายในของบริษัท
รวมถึงการดำเนินการตามนโยบายการกำกับแบบรวมกลุ่มที่ธนาคารจัดทำขึ้น